**Վահագն Հովիկի Ալեքսանյան** (օգոստոսի 4, 1993(1993-08-04), Իջևան, Հայաստան), հայ արաբագետ, կուսակցական, քաղաքական գործիչ, «Քաղաքացիական պայմանագիր» կուսակցության անդամ և ՔՊ վարչության փոխնախագահ, Հայաստանի 7-րդ («Իմ քայլը» դաշինքից) և 8-րդ («ՔՊ» կուսակցությունից) գումարումների Ազգային ժողովի պատգամավոր։

Կրթություն
----------

Ավարտել է Երևանի Խաչիկ Դաշտենցի անվան 114 դպրոցը։

2017-2018 թվականներին մասնակցել  է Հորդանանի պետական համալսարանի արաբերենի ուսուցման դասընթացին (Հորդանանի Հաշիմյան Թագավորություն)։

2019 թվականին ավարտել է Երևանի Պետեկան Համալսարանի արևելագիտության ֆակուլտետն ու ստացել արաբագետի որակավորումը։

2019 թվականին ընդունվել է Հայ-ռուսական (սլավոնական) համալսարանի «Իրավագիտություն» մասնագիտության «Սահմանադրական իրավունք, պետության եւ իրավունքի տեսություն» մասնագիտացմամբ մագիստրատուրան, սակայն քննությունները չի կարողացել հանձնել և չի շարունակել հետագա ուսումը։

Կուսակցական գործունեություն
---------------------------

Համաձայն մամուլի՝ նախքան «Քաղաքացիական պայմանագիր» կուսակցությանն անդամագրվելը եղել է «Բարգավաճ Հայաստան» կուսակցության աջակից։ Որոշ հրապարակումների համաձայն՝ Վահագն Ալեքսանյանը, որպես «Բարգավաճ Հայաստան» կուսակցության երիտասարդ աջակից, կուսակցության նախագահ Գագիկ Ծառուկյանի կազմակերպած միջոցառումների ընթացքում իրականացնում էր վարդեր բաժանողի դերը։

2019-2021 թվականներին եղել է «Քաղաքացիական պայմանագիր» կուսակցության հանրային կապերի համակարգող, 2021 թվականից կատարել է այդ աշխատանքը հասարակական հիմունքներով։

2022 թվականին «Քաղաքացիական պայմանագիր» կուսակցության 6-րդ համաժողովի ժամանակ ընտրվել է Վարչության անդամ, ապա՝ Վարչության փոխնախագահ։

ՀՀ Ազգային ժողովի պատգամավոր
----------------------------

2021 թվականի ապրիլի 6-ին ընտրվել է ՀՀ Ազգային ժողովի 7-րդ գումարման պատգամավոր՝ «Իմ քայլը» կուսակցությունների դաշինքի համապետական ընտրական ցուցակով։ Եղել է ՀՀ ԱԺ ֆինանսավարկային եւ բյուջետային հարցերի մշտական հանձնաժողովի անդամ։

2021 թվականի հունիսի 20-ին Հայաստանի Հանրապետության Ազգային ժողովի 8-րդ գումարման պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ Հանդիսանում է Ազգային ժողովի պաշտպանության եւ անվտանգության հարցերի մշտական հանձնաժողովի անդամ։

Աշխատանքային գործունեություն
----------------------------

2018 թվականին Վահագն Ալեքսանյանը որպես մենեջեր աշխատել է «Nacho Apart Hotel» հյուրանոցում։

Քննադատական և հանրահռչակված միջադեպեր
-------------------------------------

Վահագն Ալեքսանյանի անունը հանրությանը առավել հայտնի դարձավ այն բանից հետո, երբ նա իր կուսակից, ԱԺ պատգամավոր Սոֆիա Հովսեփյանին համեմատեց «Նիկոլի ուսապարկի» հետ։ Իսկ պատգամավոր դառնալուց հետո Վահագն Ալեքսանյանը լայնորեն լուսաբանվեց խորհրդարանում ընդդիմադիր պատգամավորին ոտքով հարվածելուց հետո։

2021 թվականի օգոստոսի 25-ին Քաղաքացիական պայմանագիր կուսակցությունից Ազգային ժողովի պատգամավոր Վահագն Ալեքսանյանը նիստի ընթացքում խորհրդարանի դահլիճում իր կուսակիցների հետ հարձակվել է ընդդիմադիր պատգամավոր Վահե Հակոբյանի վրա և ոտքով հարվածել նրան։

Համաձայն մամուլի հրապարակումների՝ «Բարգավաճ Հայաստան» կուսակցության նախագահի Գագիկ Ծառուկյանը մարզերի բնակիչների համար բարեգործական միջոցառման շրջանակներում մեծ քանակությամբ ալյուր ու այլ սննունդ է ուղարկել մարզեր, կուսակցության երիտասարդ աջակից Վահագն Ալեքսանյանն ու իր մի քանի ընկերները իրենց համակարգողի հետ յուրացրել են գյուղացիների համար նախատեսված մեկ բեռնատար ալյուրը։

Այլ տեղեկություններ
-------------------

2014-2016 թվականներին պարտադիր զինվորական ծառայության է զինվորագրվել Հայաստանի Հանրապետության զինված ուժերում, ունի սերժանտ զինվորական կոչում։

2018 թվականին Վահագն Ալեքսանյանն աշխատել է «Nacho Apart Hotel» հյուրանոցում որպես մենեջեր։

Ծանոթագրություններ
------------------

1. 1 2
2. ↑  *«Վահագն Ալեքսանյանը, ով ավելի շատ աչքի է ընկել քացի տալով, պարզվում է՝ բուհ է ընդունվել, բայց չի ավարտել»* հոդված aysor.am կայքում, *(արխիվացված 05․02․2023 թվականին)*։
3. ↑  *«Վահագն Ալեքսանյանը, ով ավելի շատ աչքի է ընկել քացի տալով, պարզվում է՝ բուհ է ընդունվել, բայց չի ավարտել»* հոդված politik.am կայքում, *(արխիվացված 05․02․2023 թվականին)*։
4. ↑  *«ՔՊ-ում իշխանափոխություն է տեղի ունեցել․ ֆեյք ՀՀԿ-ականն ու ԲՀԿ-ի աջակիցը ՔՊ-ականների «շեֆ»»* հոդված politik.am կայքում, *(արխիվացված 05․02․2023 թվականին)*։
5. ↑  *«Նախկին ՀՀԿ-ականն ու նախկին ԲՀԿ-ականը՝ ՔՊ վարչության նախագահի տեղակալներ»* հոդված yerevan.today կայքում, *(արխիվացված 05․02․2023 թվականին)*։
6. ↑  «Հայտարարագրերի ռեեստր - ՀՀ Կոռուպցիայի կանխարգելման հանձնաժողով». *cpcarmenia.am*. Վերցված է 2021 թ․ հուլիսի 25-ին.
7. ↑  «Parliament Monitoring - Ալեքսանյան Վահագն Հովիկի». *parliamentmonitoring.am* (անգլերեն). Վերցված է 2021 թ․ հուլիսի 25-ին.
8. ↑  ««Իմ Քայլը» դաշինքի համապետական ցուցակը․ ԱԺ 2018 | GEOPOLITICS.AM». Վերցված է 2021 թ․ հուլիսի 25-ին.
9. ↑  «Պատգամավոր Վահագն Ալեքսանյանը 2018-ին «Nacho Apart Hotel» հյուրանոցի մենեջերն էր․ «Ժողովուրդ»».
10. ↑  «ՔՊ-ի մամուլի հետ կապերի համակարգողը Սոֆյա Հովսեփյանին համեմատել է «Նիկոլի ուսապարկի» հետ և մեղադրել առնետավազքի մեջ». *news.am*. Վերցված է 2021 թ․ սեպտեմբերի 13-ին.
11. ↑  «Նիկոլի ուսապարկը՝ «Իմ քայլի» ինտելեկտուալ չափման միավոր». *MediaLab Newsroom-Laboratory* (ամերիկյան անգլերեն). 2021 թ․ հունվարի 11. Վերցված է 2021 թ․ սեպտեմբերի 13-ին.
12. ↑  «ԱԺ-ում ծեծկռտուքի ժամանակ ՔՊ-ական Վահագն Ալեքսանյանը ոտքով հարվածել է ընդդիմադիր Վահե Հակոբյանին (տեսանյութ)». *www.tert.am*. Արխիվացված է օրիգինալից 2021 թ․ սեպտեմբերի 13-ին. Վերցված է 2021 թ․ սեպտեմբերի 13-ին.
13. ↑  «Վահագն Ալեքսանյանը ոտքով խփեց Վահե Հակոբյանին. հարվածեցին նաեւ Հայկ Սարգսյանն ու Վահե Ղալումյանը». *news.am*. Վերցված է 2021 թ․ սեպտեմբերի 13-ին.
14. ↑  *«Վահագն Ալեքսանյանը հարվածեց Վահե Հակոբյանին, ԱԺ դահլիճում ծեծկռտուք սկսվեց»* հոդված factor.am կայքում, *(արխիվացված 05․02․2023 թվականին)*։
15. ↑  «Փաշինյանը, ժպիտը դեմքին, հետևում էր պատգամավորների ծեծկռտուքին.» հոդված yerkirmedia.am կայքում, *(արխիվացված 05․02․2023 թվականին)*։
16. ↑  *«Ծեծկռտուքի ժամանակ Վահագն Ալեքսանյանը ոտքով հարվածեց Վահե Հակոբյանին»* հոդված kentron.am կայքում, *(արխիվացված 05․02․2023 թվականին)*։
17. ↑  *«Ով է ագրեսիվ ելույթներ ունեցող պատգամավոր Վահագն Ալեքսանյանը. նա կրկին ցուցակում է»* հոդված armlur.am կայքում, *(արխիվացված 05․02․2023 թվականին)*։
18. ↑  *«Ուսապարկ Վահագն Ալեքսանյանը եւ իր ընկերները ալյուր էին գողացել Ծառուկյանից»* հոդված news.am կայքում, *(արխիվացված 05․02․2023 թվականին)*։
19. ↑  *«Պատգամավոր Վահագն Ալեքսանյանը 2018-ին «Nacho Apart Hotel» հյուրանոցի մենեջերն էր»*, *(արխիվացված 06․02․2023 թվականին)*։

Արտաքին հղումներ
----------------

* Վահագն Ալեքսանյանը և Գևորգ Պապոյանը նշանակվել են ՔՊ վարչության նախագահի տեղակալներ. մամուլի հաղորդագրություն